钦定古今图书集成/明伦汇编/闺媛典/第032卷 > 陈自中女媁
## 钦定古今图书集成/明伦汇编/闺媛典/第032卷 > 陈自中女媁

按《金华府志》：女媁宋行军司马陈自中女，元司徒萍
姊也。宋亡时。媁及兄弟与母杨夫人相失。后萍贵，寻
访其母不获，不御酒肉者二十年。媁在家孝思尢切，
断发誓不嫁，燃指为香以祷，十指仅存其四。既而传
闻母在顺州某家，萍以金币、名马，请勿得，乃闻于朝，
为降旨，赐与金币、文锦甚厚，迎母以归。媁与兄芹适
自南来，遂奉还兰谿，服勤孝养，终身为比丘尼欧阳
元云“陈氏女，灼顶累百，燃指凡六，吁于神明，卒遂其
愿。”《古史传》所载烈妇人事何加焉？